ABM กำไรไตรมาส 1 ลด 30% เหลือ 7 ลบ. หลังรายได้ขายตปท.หด-ต้นทุนเพิ่ม
ABM รายงานกำไรไตรมาส 1/65 ลดลง 30% เหลือ 7 ลบ. จากปีก่อนกำไร 10 ลบ. หลังรายได้ขายต่างประเทศลดลง รวมถึงต้นทุนขาย-ค่าใช้จ่ายปรับตัวสูงขึ้นจากปีก่อน
ABM รายงานกำไรไตรมาส 1/65 ลดลง 30% เหลือ 7 ลบ. จากปีก่อนกำไร 10 ลบ. หลังรายได้ขายต่างประเทศลดลง รวมถึงต้นทุนขาย-ค่าใช้จ่ายปรับตัวสูงขึ้นจากปีก่อน
12 พ.ค. 2565

บริษัท เอเชีย ไบโอแมส จำกัด (มหาชน) หรือ ABM รายงานผลประกอบการงวดไตรมาส 1/2565 สิ้นสุด 31 มีนาคม 2565 มีกำไรสุทธิ ดังนี้

โดยในไตรมาส 1 บริษัทมีปริมาณการขายจากต่างประเทศอยู่ที่ 32.84 พันตัน ลดลงร้อยละ 35.60 เมื่อเปรียบเทียบกับช่วงเดียวกันของปีก่อน โดยเฉพาะสินค้าไม้สับ เนื่องจากสินค้าขาดตลาด อย่างไรก็ตามบริษัทยังคงเป็นผู้ส่งออกหลักในสินค้าดังกล่าว ในขณะที่ปริมาณขายเพิ่มขึ้นเมื่อเทียบกับไตรมาสก่อน เนื่องจากเพิ่มคู่ค้าในการจัดหาสินค้า อีกทั้งมีการขายสินค้าเกษตรอื่นๆ เพิ่มเติมด้วย
ส่วนรายได้อื่นในไตรมาส 1/2565 อยู่ที่ 2.82 ล้านบาท ลดลงร้อยละ 39.09 เมื่อเทียบกับช่วงเดียวกันของปีก่อน และลดลงจากไตรมาส 4/2564 เนื่องจากปีก่อนได้รับเงินชดเชยจากการเคลมสินค้าเสียหาย และมีหนี้สูญได้รับคืน
ด้านต้นทุนจากการขายสินค้าและต้นทุนการให้บริการในไตรมาส 1/2565 อยู่ที่ 531.74 ล้านบาท เพิ่มขึ้นร้อยละ 37.56 เมื่อเทียบกับช่วงเดียวกันของปีก่อน และเพิ่มจากไตรมาส 4/2564 ต้นทุนการขายสินค้าและต้นทุนการบริการเพิ่มขึ้นสอดคล้อง กับรายได้จากการขายสินค้าและการให้บริการเพิ่มขึ้น
ขณะที่ต้นทุนในการจัดจําหน่ายของบริษัทอยู่ที่ 49.93 ล้านบาท ลดลงร้อยละ 12.76 เมื่อเทียบกับช่วงเดียวกันของปีก่อน โดยต้นทุนในการจัดจําหน่ายหลัก ได้แก่ ค่าขนส่งในการขายต่างประเทศ จึงลดลงสอดคล้องกับยอดขายต่างประเทศที่ลดลง
ส่วนค่าใช้จ่ายในการบริหาร ในไตรมาส 1/2565 อยู่ที่ 18.98 ล้านบาท เพิ่มขึ้นร้อยละ 8.03 เมื่อเทียบกับช่วงเดียวกันของปีก่อน จากการเพิ่มกําลังคนให้ตอบรับกับแผนกลยุทธ์ของบริษัท แต่ลดลงจากไตรมาส 4/2564 เนื่องจากช่วงปลายปีมีค่าใช้จ่ายที่เกี่ยวกับการเคลียร์คลังสินค้าที่ต่างประเทศ